《诉衷情》
五代·魏承班

高歌宴罢月初盈，诗情引恨情。烟露冷，水流轻，

思想梦难成¤

罗帐袅香平，恨频生。思君无计睡还醒，隔层城。

春深花簇小楼台，风飘锦绣开。新睡觉，步香阶，

山枕印红腮¤

鬓乱坠金钗，语檀偎。临行执手重重属，几千回。

银汉云情玉漏长，蛩声悄画堂。筠簟冷，碧窗凉，

红蜡泪飘香¤

皓月泻寒光，割人肠。那堪独自步池塘，对鸳鸯。

金风轻透碧窗纱，银釭焰影斜。欹枕卧，恨何赊，

山掩小屏霞¤

云雨别吴娃，想容华。梦成几度绕天涯，到君家。

春情满眼脸红消，娇妒索人饶。星靥小，玉珰摇，

几共醉春朝¤

别后忆纤腰，梦魂劳。如今风叶又萧萧，恨迢迢。

作者简介：约公元九三O年前后在世字、里、生年不详死于925年五代时许州人，约后唐明宗长兴初前后在世，据当代学者考证，死于前蜀败亡之际。父魏宏夫，为蜀王建养子，赐姓名王宗弼，封齐王。承班为驸马都尉，官至太尉。国亡，与其父同时被杀。承班工词，艳丽似温庭筠，今存二十一首（见《唐五代词》）。 元遗山曰：魏承班词，俱为言情之作。大旨明净，不更苦心刻意以竞胜者。